CELEX: 52004PC0145
Language: fi
Date: 2004-03-02
Title: Ehdotus: neuvoston asetus liittymisasiakirjan pöytäkirjassa n:o 10 olevan 2 artiklan mukaisesta järjestelystä

Avis juridique important

|

52004PC0145

Ehdotus: neuvoston asetus liittymisasiakirjan pöytäkirjassa n:o 10 olevan 2 artiklan mukaisesta järjestelystä  /* KOM/2004/0145 lopull. */  

Ehdotus: NEUVOSTON ASETUS liittymisasiakirjan pöytäkirjassa n:o 10 olevan 2 artiklan mukaisesta järjestelystä(komission esittämä)PERUSTELUTLiittymisasiakirjan pöytäkirjassa n:o 10 olevan 2 artiklan mukaan neuvosto määrittelee komission ehdotuksesta edellytykset, joilla Euroopan unionin lainsäädännön säännöksiä sovelletaan niiden alueiden, jotka eivät kuulu Kyproksen tasavallan hallituksen tosiasialliseen hallintaan, ja niiden alueiden, jotka kuuluvat Kyproksen tasavallan hallituksen tosiasialliseen hallintaan, välisellä linjalla (jäljempänä 'linja').Yhteisön säännöstöä ei pöytäkirjassa n:o 10 olevan 1 artiklan perusteella sovelleta Kyproksen pohjoisosissa ennen kuin Kyproksen ongelma on saatu ratkaistua. Koska linja ei ole ulkoraja, on vahvistettava erityissäännöt ihmisten, tavaroiden ja palvelujen linjanylityksestä.Luonnoksessa otetaan huomioon saarella vallitseva erikoinen ja poliittisesti herkkä tilanne. Siinä käsitellään mm. laittoman maahanmuuton estämistä, tulleja, elintarvikkeiden turvallisuutta, verotusta ja matkapalveluja. Selkeän oikeuskehyksen ja saaren entistä suuremman kahtiajakautumisen välttämisen välisen tasapainon löytäminen oli tärkeää.Vaikka Kyproksen ongelma saataisiinkin ratkaistua ennen liittymistä, asetuksen on ehkä tarpeen tulla voimaan siirtymäkaudeksi, koska yhteisön säännöstöä ei välttämättä laajenneta koskemaan pohjoisia osia vielä 1. toukokuuta 2004. Parhaillaan valmistellaan toista asetusluonnosta, joka sisältää neuvoston tekemät päätökset siinä tapauksessa, että Kyproksen ongelma saadaan ratkaistua ennen liittymistä. Se voidaan tehdä valmiiksi kuitenkin vasta sitten, kun ratkaisun yksityiskohdat ovat tiedossa.Ehdotus: NEUVOSTON ASETUS liittymisasiakirjan pöytäkirjassa n:o 10 olevan 2 artiklan mukaisesta järjestelystäEUROOPAN UNIONIN NEUVOSTO, jokaottaa huomioon Tsekin tasavallan, Viron tasavallan, Kyproksen tasavallan, Unkarin tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehtoja ja mukautuksia Euroopan unionin perussopimuksiin koskevassa asiakirjassa olevan, Kyproksesta tehdyn pöytäkirjan n:o 10 ja erityisesti sen 2 artiklan,ottaa huomioon edellä mainitussa liittymisasiakirjassa olevan, Ison-Britannian ja Pohjois-Irlannin yhdistyneen kuningaskunnan suvereniteettiin kuuluvista alueista Kyproksessa tehdyn pöytäkirjan n:o 3 ja erityisesti sen 6 artiklan,ottaa huomioon komission ehdotuksen [1],[1]  EUVL C ...; ..., s. ...sekä katsoo seuraavaa:(1) Euroopan neuvosto ilmaisi toistuvasti pitävänsä parhaimpana, että Kypros liittyisi unioniin uudelleen yhdistyneenä. Valitettavasti kattavaan sopimukseen ei vielä ole päästy.(2) Ongelman ratkaisua odotettaessa yhteisön säännöstön soveltamista on pöytäkirjassa n:o 10 olevan 1 artiklan 1 kohdan perusteella lykätty alueilla, jotka eivät kuulu Kyproksen tasavallan hallituksen tosiasialliseen hallintaan.(3) Säännöstön soveltamisen lykkäämisen vuoksi on tarpeen säätää ehdoista, joilla Euroopan unionin lainsäädännön säännöksiä sovelletaan edellä mainittujen alueiden ja niiden alueiden, jotka kuuluvat Kyproksen tasavallan hallituksen tosiasialliseen hallintaan, välisellä linjalla. Sääntöjen tehokkuuden varmistamiseksi niitä on sovellettava raja-alueella, joka jää niiden alueiden, jotka eivät kuulu Kyproksen tasavallan hallituksen tosiasialliseen hallintaan, sekä Ison-Britannian ja Pohjois-Irlannin yhdistyneen kuningaskunnan suvereniteettiin kuuluvan itäisen tukikohta-alueen väliin.(4) Koska edellä mainittu linja ei ole EU:n ulkoraja, päävastuu sen määrittämisessä, minkälaiset tavarat, palvelut ja henkilöt saavat ylittää linjan, kuuluu Kyproksen tasavallalle. Koska edellä mainitut alueet eivät väliaikaisesti kuitenkaan kuulu yhteisön tulli- ja veroalueeseen eivätkä vapauteen, turvallisuuteen ja oikeuteen perustuvaan alueeseen, linjalla on sovellettava joitakin erityissääntöjä, joilla varmistetaan, että suoja laitonta maahanmuuttoa sekä yleiseen järjestykseen ja EU:n taloudellisiin etuihin kohdistuvia uhkia vastaan tavaroiden rajanylityksen osalta on EU:n vaatimusten mukainen.(5) Pöytäkirjassa n:o 10 olevassa 3 artiklassa todetaan nimenomaisesti, että yhteisön säännöstön soveltamisen lykkäys ei estä taloudelliseen kehittämiseen tähtääviä toimenpiteitä Kyproksen pohjoisosassa.(6) Kyproksen tasavallan hallituksen politiikka henkilöiden osalta sallii linjan ylityksen kaikille tasavallan kansalaisille, EU:n ja kolmansien maiden kansalaisille, jotka oleskelevat laillisesti Kyproksen pohjoisosassa, sekä kaikille EU:n ja kolmansien maiden kansalaisille, jotka ovat tulleet saarelle hallituksen valvomien alueiden kautta.(7) Kyproksen hallituksen politiikkaa unohtamatta on tarpeen vahvistaa vähimmäissäännöt sekä linjalla tehtäviä henkilötarkastuksia että linjan tehokasta valvontaa varten niin kolmansien maiden kansalaisten laittoman maahanamuuton kuin minkä tahansa kansallista turvallisuutta ja yleistä järjestystä vaarantavan uhan estämiseksi. Lisäksi on tarpeen määrittää edellytykset, joilla kolmansien maiden kansalaiset voivat ylittää linjan.(8) Henkilötarkastusten osalta tämä asetus ei vaikuta liittymisasiakirjan pöytäkirjassa n:o 3 oleviin määräyksiin.(9) Tavaroiden osalta Kyproksen tasavallan hallituksen politiikka sallii linjan ylityksen periaatteessa vain kokonaan Kyproksen pohjoisosista saaduille tavaroille. Näissä olosuhteissa on mahdollista soveltaa yksinkertaistettuja tarkastuksia ja muodollisuuksia ja pitää maksut mahdollisimman alhaisina.(10) Tämä asetus ei vaikuta millään tavoin Yhdistyneiden Kansakuntien toimivaltaan puskurivyöhykkeellä.(11) Koska mikä tahansa muutos Kyproksen linjaa koskevassa politiikassa voi aiheuttaa ongelmia johdonmukaisuudessa tässä asetuksessa vahvistettujen sääntöjen kanssa, tällaisista muutoksista on ilmoitettava komissiolle ennen niiden voimaantuloa, jotta komissio voi tehdä tarvittavat aloitteet epäjohdonmukaisuuden välttämiseksi.(12) Komission olisi myös voitava muuttaa tämän asetuksen liitteet I, II ja III, koska muutosten tekeminen ja toimiminen viipymättä voi osoittautua tarpeelliseksi,ON ANTANUT TÄMÄN ASETUKSEN:I OSASTO YLEISET SÄÄNNÖKSET1 artikla MääritelmätTässä asetuksessa tarkoitetaan ilmaisulla:1. 'linja'a) 2 artiklassa määriteltyjen henkilötarkastusten osalta Kyproksen tasavallan hallituksen tosiasialliseen hallintaan kuuluvien alueiden ja niiden alueiden, jotka eivät kuulu Kyproksen tasavallan hallituksen tosiasialliseen hallintaan, välistä linjaa;b) 4 artiklassa määriteltyjen tavaroille tehtävien tarkastusten osalta niiden alueiden, jotka eivät kuulu Kyproksen tasavallan hallituksen tosiasialliseen hallintaan, sekä Kyproksen tasavallan hallituksen tosiasialliseen hallintaan kuuluvien ja Ison-Britannian ja Pohjois-Irlannin yhdistyneen kuningaskunnan suvereniteettiin kuuluvan itäisen tukikohta-alueen välistä linjaa;2. 'kolmannen maan kansalainen' henkilöitä, joilla ei ole Euroopan yhteisön perustamissopimuksen 17 artiklan 1 kohdassa tarkoitettua Euroopan unionin kansalaisuutta.II OSASTO HENKILÖIDEN LINJANYLITYS2 artikla Henkilötarkastukset1. Kyproksen tasavallan on tehtävä tarkastuksia kaikille linjan ylittäville henkilöille estääkseen kolmansien maiden kansalaisten laittoman maahanmuuton sekä havaitakseen ja ehkäistäkseen kansallista turvallisuutta ja yleistä järjestystä vaarantavat uhat. Tarkastusten on koskettava myös ajoneuvoja ja tavaroita, jotka ovat linjan ylittävien henkilöiden hallussa.2. Kaikille henkilöille on tehtävä vähintään yksi tällainen tarkastus heidän henkilöllisyytensä varmistamiseksi.3. Kolmansien maiden kansalaiset voivat ylittää linjan ainoastaan seuraavin edellytyksin:a) heillä on Kyproksen tasavallan myöntämä oleskelulupa tai voimassa oleva matkustusasiakirja ja tarvittaessa voimassa oleva Kyproksen viisumi, jab) he eivät aiheuta kansallista turvallisuutta ja yleistä järjestystä vaarantavaa uhkaa.4. Linjan saa ylittää ainoastaan Kyproksen tasavallan toimivaltaisten viranomaisten hyväksymillä ylityspaikoilla. Liitteessä I on luettelo näistä ylityspaikoista.5. Itäisen tukikohta-alueen ja niiden alueiden, jotka eivät kuulu Kyproksen tasavallan hallituksen tosiasialliseen hallintaan, väliin jäävällä rajalla on tehtävä henkilötarkastuksia liittymisasiakirjan pöytäkirjassa n:o 3 olevan 5 artiklan 2 kohdan mukaisesti.3 artikla Linjan valvontaKyproksen tasavallan on valvottava koko linjaa tehokkaasti niin, että valvonta estää ihmisiä kiertämästä 2 artiklan 4 kohdassa tarkoitettujen ylityspaikkojen tarkastuksia.III OSASTO TAVAROIDEN LINJANYLITYS4 artikla Kyproksen tasavallan hallituksen tosiasialliseen hallintaan kuulumattomilta alueilta tulevien tavaroiden kohtelu1. Sen estämättä, mitä 6 artiklassa säädetään, ainoastaan liitteessä II mainittuja tavaroita, edellyttäen että ne on saatu kokonaan Kyproksen tasavallan hallituksen tosiasialliseen hallintaan kuuluvilla alueilla, voidaan neuvoston asetuksen (ETY) N:o 2913/92 [2] 23 artiklan mukaisesti tuoda linjan yli. Tällaisista tavaroista ei kanneta tulleja tai vaikutuksiltaan vastaavia maksuja, eikä niistä tehdä tulli-ilmoitusta.[2]  EYVL L 302, 19.10.1992, s. 1.2. Tavarat saavat ylittää linjan ainoastaan liitteessä I mainituilla ylityspaikoilla sekä Pergamosin ja Strovilian ylityspaikoilla itäisen tukikohta-alueen viranomaisen valvonnassa.3. Tavaroille on tehtävä liitteessä III mainitut tarkastukset, jos EY:n lainsäädäntö sitä edellyttää.4. Tavaroiden mukana on seurattava Kyproksen turkkilaisen kauppakamarin myöntämä asiakirja, jonka Kyproksen tasavallan hallitus on asianmukaisesti hyväksynyt tähän tarkoitukseen.5. Kun tavarat ovat ylittäneet linjan alueille, jotka kuuluvat Kyproksen tasavallan hallituksen tosiasialliseen hallintaan, Kyproksen tasavallan toimivaltaisen viranomaisen on tarkastettava 4 kohdassa tarkoitetun asiakirjan aitous ja se, että asiakirja vastaa lähetystä.6. Kyproksen tasavallan on kohdeltava 1 kohdassa tarkoitettuja tavaroita kuin ne eivät olisi tuotuja neuvoston direktiivin 77/388/ETY [3] 7 artiklan 1 kohdan ja neuvoston direktiivin 92/12/ETY [4] 5 artiklan mukaisesti, jos tavarat on tarkoitettu käytettäviksi Kyproksen tasavallassa.[3]  EYVL L 145, 13.6.1977, s. 1.[4]  EYVL L 76, 23.3.1992, s. 1.7. Edellä oleva 6 kohta ei vaikuta mitenkään arvonlisäverosta kertyviin Euroopan yhteisöjen omiin varoihin.8. Elävien eläinten ja eläintuotteiden vieminen linjan yli on kielletty.9. Itäisen tukikohta-alueen viranomaiset voivat sallia edelleen, että Pylan kylän Kyproksen turkkilaisväestö jatkaa perinteisiä tavarahankintoja alueilta, jotka eivät kuulu Kyproksen hallituksen tosiasialliseen hallintaan. Viranomaisten on valvottava tarkkaan tavaroiden määrää ja luonnetta niiden käyttötarkoitusta ajatellen.10. Edellä olevan 1-9 kohdan edellytysten mukaisia tavaroita pidetään neuvoston asetuksen (ETY) N:o 2913/92 4 artiklan 7 kohdassa tarkoitettuina yhteisötavaroina.5 artikla Kyproksen tasavallan hallituksen tosiasialliseen hallintaan kuulumattomille alueille lähetetyt tavarat1. Tavaroille, joiden sallitaan ylittää linja, ei suoriteta vientimuodollisuuksia. Kyproksen tasavallan viranomaisten on kuitenkin pyynnöstä annettava tarvittavat vastaavat asiakirjat.2. Maataloustuotteista ja jalostetuista maataloustuotteista ei makseta vientitukea niiden ylittäessä linjan.3. Tavarahankinnoille ei myönnetä direktiivin 77/388/ETY 15 artiklan 1 ja 2 kohdan perusteella vapautusta.4. Sellaisten tavaroiden liikkuminen, joiden poistaminen tai vienti yhteisön tullialueelta on kielletty tai jotka edellyttävät lupaa tai joihin sovelletaan rajoituksia, tulleja tai muita maksuja yhteisön lainsäädännön mukaisesti, on kielletty.6 artikla MatkapalvelutNeuvoston direktiiviä 69/169/ETY [5] sovelletaan, mutta matkustajien henkilökohtaisiin matkatavaroihin kuuluvat tavarat, enintään 200 savuketta ja yksi litra alkoholijuomia mukaan luettuina, vapautetaan liikevaihto- ja valmisteveroista, jos on kyse muusta kuin kaupallisesta maahantuonnista ja tavaroiden kokonaisarvo on enintään 30 euroa henkilöä kohti. Kyproksen tasavalta voi asettaa alle 15-vuotiaille matkustajille alkoholijuomia ja tupakkatuotteita koskevia määrällisiä lisärajoituksia.[5]  EYVL L 133, 4.6.1969, s. 6.IV OSASTO PALVELUT7 artikla VerotusKun henkilöt, jotka ovat sijoittautuneet alueille, jotka eivät ole Kyproksen tasavallan hallituksen tosiasiallisessa hallinnassa, tai joiden pysyvä taikka tavanomainen asuinpaikka on näillä alueilla, toimittavat palveluja linjan toiselle puolelle, niiden katsotaan alv:n suhteen olevan sellaisten henkilöiden toimittamia tai vastaanottamia, jotka ovat sijoittautuneet Kyproksen tasavallan hallituksen tosiasiallisessa hallinnassa oleville alueille tai joiden pysyvä taikka tavanomainen asuinpaikka on näillä alueilla.V OSASTO LOPPUSÄÄNNÖKSET8 artikla TäytäntöönpanoKyproksen tasavallan viranomaiset ja Kyproksella sijaitsevan itäisen tukikohta-alueen viranomaisten on toteutettava tarvittavat toimenpiteet tämän asetuksen säännösten täysimääräisen noudattamisen varmistamiseksi ja niiden kiertämisen estämiseksi.9 artikla Liitteiden mukauttaminenKomissio voi Kyproksen hallituksen pyynnöstä muuttaa liitteet I, II ja III.10 artikla Harjoitetun politiikan muutosMikä tahansa Kyproksen tasavallan harjoittama politiikan muutos henkilöiden tai tavaroiden linjanylityksen osalta tulee voimaan vasta kun ehdotetut muutokset on ilmoitettu komissiolle, eikä komissio vastusta niitä kuukauden kuluessa. Tarvittaessa komissio voi ehdottaa muutoksia tähän asetukseen linjalla sovellettavien kansallisten ja EU:n sääntöjen yhdenmukaisuuden varmistamiseksi.11 artikla VoimaantuloTämä asetus tulee voimaan päivänä, jona Kypros liittyy Euroopan unioniin.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...].Neuvoston puolestaPuheenjohtajaLiite ILuettelo asetuksen 2 artiklan 4 kohdassa tarkoitetuista ylityspaikoista- Ledra Palace- Agios DhometiosLiite IILuettelo asetuksen 4 artiklan 1 kohdassa tarkoitetuista tavaroista- sitrushedelmät (kuuluu HS-nimikkeeseen 0805): Citrus L.-, Fortunella Swingle- ja Poncirus Raf.-suvun hedelmät ja niiden hybridit- terra umbra (kuuluu HS-nimikkeeseen ex 2530)Liite IIILuettelo asetuksen 4 artiklan 3 kohdassa tarkoitetuista tarkastuksista- kasvien terveystarkastus: asianmukaisesti hyväksyttyjen asiantuntijoiden on tehtävä sitrushedelmille kasvien terveystarkastus ennen niiden siirtymistä linjan yli Kyproksen tasavallan hallituksen tosiasiallisessa hallinnassa olevalle alueelle sen varmistamiseksi, että kasvien terveyttä koskevaa EU:n lainsäädäntöä (neuvoston direktiivi 2000/29/EY) on noudatettu.